Държавен вестник, бр. 64, 2010 г., стр. 75

БРОЙ  64	
Д Ъ Р Ж А В Е Н  В Е С Т Н И К 	
СТР.  75  
Чл. 5. (1) Длъжностите за юристи – цивил­
ни служители в Министерството на отбраната, 
Българската армия и структурите на пряко под­
чинение на министъра на отбраната, се заемат 
по служебно или трудово правоотношение. 
(2) На юридически длъжности в Минис­
терството на отбраната, Българската армия и 
структурите на пряко подчинение на министъ­
ра на отбраната могат да бъдат назначавани 
военнослужещи, когато това е предвидено в 
длъжностните разписания и отговарят на из­
искванията на чл. 4.
Чл. 6. Дирекция „Правно-нормативна дей­
ност“ – МО, осигурява в правно-нормативно 
отношение дейността на министъра на от­
браната, заместник-министрите на отбраната, 
постоянния секретар на отбраната и началника 
на отбраната, като осъществява функциите, 
предвидени в Устройствения правилник на 
Министерството на отбраната.
Чл. 7. (1) Дирекция „Правно-нормативна 
дейност“ – МО, ръководи методически юрис­
консултите от Министерството на отбраната, 
Българската армия и структурите на пряко 
подчинение на министъра на отбраната.
(2) В изпълнение на функциите си по ал. 1 
дирекция „Правно-нормативна дейност“ – МО:
1. анализира състоянието на правната дейност 
в Министерството на отбраната, Българската 
армия и структурите на пряко подчинение на 
министъра на отбраната и прави предложение 
пред министъра на отбраната за подобряване 
на организацията и ефективността на същата;
2. събира и обобщава съдебната практика 
по дела, по които страна е Министерството 
на отбраната, и запознава с нея юристите от 
Министерството на отбраната, Българската 
армия и структурите на пряко подчинение на 
министъра на отбраната;
3. организира семинари на служителите с 
юридическо образование от Министерството на 
отбраната, Българската армия и структурите на 
пряко подчинение на министъра на отбраната 
с цел повишаване на правната квалификация. 
Чл. 8. (1) Юристите в Българската армия 
подпомагат командирите (началниците) на 
военни формирования в процеса на вземане 
на решения с оглед спазване на законността.
(2) Лицата по ал. 1 могат да бъдат пред­
ставители по пълномощие на Министерството 
на отбраната/министъра на отбраната или на 
военното формирование/командира на военното 
формирование, в което обслужват, като страна 
в съдебните производства. 
Чл. 9. Юристите, работещи в структурите на 
пряко подчинение на министъра на отбраната:
1. осигуряват в правно-нормативно отноше­
ние дейността на съответните структури;
2. организират и осъществяват процесуалното 
представителство на съответната структура на 
пряко подчинение на министъра на отбраната;
3. осигуряват в правно отношение дейността 
по възлагане на обществените поръчки, участ­
ват при воденето на преговори и сключването 
на договори, по които страна е съответната 
структура на пряко подчинение на министъра 
на отбраната.
Чл. 10. Юристите от Инспектората на Ми­
нистерството на отбраната участват в комисии 
или лично извършват предварителни, текущи 
и контролни проверки, свързани с дейността 
на Инспектората.
Чл. 11. (1) Юристите по чл. 8 – 9 си взаи­
модействат с юристите от администрацията на 
Министерството на отбраната, като:
1. участват при събиране на доказателства 
по съдебни дела;
2. оказват съдействие при формиране на 
становища или изготвят становища по казуси, 
пряко свързани с предмета на дейност на съ­
ответната структура.
(2) Когато в Българската армия или в струк­
турите на пряко подчинение на министъра на 
отбраната се изготвят проекти на актове на 
министъра на отбраната, юристите по чл. 8 – 9 
ги съгласуват, като удостоверяват това обсто­
ятелство с подпис на съгласувателния лист. 
Чл. 12. Юристите от Министерството на 
отбраната, Българската армия и структурите 
на пряко подчинение на министъра на отбра­
ната изготвят шестмесечни справки, с които 
уведомяват дирекция „Правно-нормативна 
дейност“ – МО, относно броя на висящите 
и приключилите съдебни производства, като 
изпращат копия от влезлите в сила съдебни 
решения.
Чл. 13. (1) Правната дейност в Министер­
ството на отбраната се осъществява в следните 
основни направления:
1. изготвяне на проекти на нормативни актове 
на министъра на отбраната, съгласуване и/или 
изготвяне на становища за законосъобразност 
на проектите на актове на министъра на от­
браната, заместник-министрите на отбраната, 
постоянния секретар на отбраната и началника 
на отбраната;
2. изготвяне на становища за законосъо­
бразност на проекти на актове на Народното 
събрание и на Министерския съвет;
3. осигуряване в правно отношение дей­
ността по управление на човешките ресурси и 
съгласуване на проекти на актове за приемане, 
изпълнение и освобождаване от военна служба 
на военнослужещите по Закона за отбраната 
и въоръжените сили на Република България, 
както и за възникване, изменяне и прекратяване 
на правоотношенията с държавните служите­
ли и с лицата по трудови правоотношения от 
министерството;
4. процесуално представителство;
5. методическо ръководство на юрисконсул­
тите на министерството, структурите на пряко 
подчинение на министъра и Българската армия;